Tierra de Miranda
Tierra de Miranda (Terra de Miranda en portugués; Tierra de Miranda en mirandés) es el nombri estóricu d'un territoriu portugués que se caraitiriza por la palra delos sus abitantis en astur-lionés (Ena variedá mentá comu lengua mirandesa, anque también se puein encruil los palrantis de lionés), i dela mantenencia d'una coltura deferenti dela portuguesa (la coltura mirandesa).

Se assitia endretu dela Región Norti de Portugal, ena comunidá entremonicipal de Tierras de Trás-os-Montes. Arraya colos territourius españolis de Aliste, Sanabria i Sayago en Çamora, i La Ribera en Salamanca.

Geografía 
El territoriu estóricu tien origi ena Edá Media, quandu el Reinu de Portugal se devidía en "Tierras" (Destritus almenistrativus, políticus i judicialis). Nel siegru XIII se horma la Terra de Miranda, con arrayu enos ríus Sabor i Dueru.

Esti territoriu correspondi colos siguientis concejus:

 Miranda de Dueru
 Vimioso
 Mogadouro
 Bragança (Freguesía de Outeiro)
Anque no horman parti del territoriu estóricu, se encrúin las antigas freguesías de Deilão i Rio de Onor en Bragança por palral-si en ellas lionés.

Sitación del astur-lionés nel territoriu 
El estau portugués reconoci ala lengua mirandesa comu idioma oficial nel conceju de Miranda de Dueru por mé d'un decretu lei (Lei 7/99, de 29 de Janeiro "Reconhecimento oficial de direitos linguísticos da comunidade mirandesa"). Esta lei atorga el derechu delos mirandesis de gastal, protegel, deprender i promovel la su lengua. Esta lei hue aprová el 19 de novembri de 1999. La Associaçon de la Lhéngua i Cultura Mirandesa (Asociación del Lengua i Coltura Mirandesa en estremeñu), hundau en setiembri del añu 2000 (comu Anstituto de la Lhéngua Mirandesa), noma l'ortografía i gramática dela lengua, asina comu desprendi i promuevi el gastu d'esta.

Véa-si tamién 
 Miranda de Dueru
 Lengua Mirandesa

Referencias